CELEX: 32020R0581
Language: lv
Date: 2020-04-27 00:00:00
Title: Komisijas Īstenošanas regula (ES) 2020/581 (2020. gada 27. aprīlis), ar ko groza Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (Dokuments attiecas uz EEZ)

28.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 133/52
               
            
         KOMISIJAS ĪSTENOŠANAS REGULA (ES) 2020/581
         (2020. gada 27. aprīlis),
         ar ko groza Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 3. punktu,
         ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (2) un jo īpaši tās 12. panta 1. un 4. punktu, 13. panta 2. punktu, 16. pantu un 19. panta b) punktu,
         tā kā:
         
                     (1)
                  
                  
                     Komisijas Īstenošanas regula (ES) 2018/659 (3) nosaka prasības par zirgu dzimtas dzīvnieku un to spermas, olšūnu un embriju ievešanu Savienībā. Ar to ir izveidots to trešo valstu saraksts, no kurām dalībvalstīm ir jāatļauj ievest zirgu dzimtas dzīvniekus un to spermu, olšūnas un embrijus, un ir noteiktas dzīvnieku veselības un veterinārās sertifikācijas prasības, kas piemērojamas šiem ievedumiem.
                  
               
                     (2)
                  
                  
                     Direktīva 2009/156/EK nosaka dzīvnieku veselības prasības par zirgu dzimtas dzīvnieku importu Savienībā. Tā noteic, ka zirgu dzimtas dzīvnieku imports Savienībā ir atļauts vienīgi no trešām valstīm vai to teritorijas daļām, kuras vismaz pēdējos sešus mēnešus ir bijušas brīvas no zirgu ļaunajiem ienāšiem (Burgholderia mallei).
                  
               
                     (3)
                  
                  
                     2019. gada 25. decembrī Turcija Dzīvnieku slimību paziņošanas sistēmā paziņoja, ka 2019. gada 4. decembrī tika apstiprināts zirgu ļauno ienāšu gadījums zirgam Büyükada salā, Stambulas provincē, Turcijā. Zirgu dzimtas dzīvnieku un zirgu dzimtas dzīvnieku reproduktīvo produktu ievešana no Turcijas būtu jāaptur vismaz uz sešiem mēnešiem. Tāpēc ir jāgroza Īstenošanas regulu (ES) 2018/659 I pielikuma ieraksts par Turciju.
                  
               
                     (4)
                  
                  
                     
                        Fédération Equestre Internationale (“FEI”) aizbildnībā Apvienotajos Arābu Emirātos ir izveidota jauna konkūra līga, kas aptver arī priekšsacīkstes Konkūra Pasaules kausam. Pamatojoties uz Apvienoto Arābu Emirātu izsniegtajām dzīvnieku veselības garantijām, vairāku Apvienoto Arābu Emirātu Starptautiskās Konkūra līgas konkūra sacensību pievienošana to pasākumu sarakstam, attiecībā uz kuriem atpakaļievešana Savienībā pēc pagaidu eksporta uz laiku, kas nepārsniedz 90 dienas, ir atļauta/ir pamatota. Tāpēc ir jāgroza veselības sertifikāta paraugs un deklarācijas paraugs, kas doti Īstenošanas regulas (ES) 2018/659 II pielikuma 2. daļas B iedaļas 1. nodaļā.
                  
               
                     (5)
                  
                  
                     Tāpēc Īstenošanas regula (ES) 2018/659 būtu attiecīgi jāgroza.
                  
               
                     (6)
                  
                  
                     Lai novērstu negatīvu ietekmi uz tirdzniecību, jāparedz pārejas periods līdz 2020. gada 31. oktobrim, kura laikā par derīgiem pieņem dzīvnieku veselības sertifikātus, kas pirms 2020. gada 21. oktobra izdoti saskaņā ar Īstenošanas regulu (ES) 2018/659, kurā grozījumi izdarīti ar Īstenošanas regulu (ES) 2019/2147 (4).
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2018/659 groza šādi:
            
                        1)
                     
                     
                        regulas I pielikuma ierakstu par Turciju groza saskaņā ar šīs regulas I pielikumu;
                     
                  
                        2)
                     
                     
                        regulas II pielikuma 2. daļas B iedaļas 1. nodaļu aizstāj ar tekstu šīs regulas II pielikumā.
                     
                  
         
            2. pants
            Līdz 2020. gada 31. oktobrim dalībvalstis Savienībā atļauj atpakaļievest reģistrētus zirgus, kuriem līdzi dotais attiecīgais dzīvnieku veselības sertifikāts sagatavots pēc parauga, kāds dots ar Īstenošanas regulu (ES) 2019/2147 grozītās Īstenošanas regulas (ES) 2018/659 II pielikuma 2. daļas B iedaļas 1. nodaļā, ar nosacījumu, ka dzīvnieku veselības sertifikāts izdots pirms 2020. gada 21. oktobra.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 27. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 14.9.1992., 54. lpp.
         
         
            (2)  OV L 192, 23.7.2010., 1. lpp.
         
         
            (3)  Komisijas 2018. gada 12. aprīļa Īstenošanas regula (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 110, 30.4.2018., 1. lpp.).
         
            (4)  Komisijas 2019. gada 28. novembra Īstenošanas regula (ES) 2019/2147, ar kuru groza un labo Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 325, 16.12.2019., 99. lpp.).
      
      
         
            I PIELIKUMS
            Īstenošanas regulas (ES) 2018/659 I pielikumā trešo valstu un to teritorijas daļu sarakstā, no kurām ir atļauts Savienībā ievest zirgu dzimtas dzīvnieku un to spermas, olšūnu un embriju sūtījumus, ierakstu par Turciju aizstāj ar šādu:
            
               
                           “TR
                        
                        
                           Turcija
                        
                        
                           TR-0
                        
                        
                           Visa valsts
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Ankaras, Edirnes, Stambulas, Izmiras, Kirklareli un Tekirdāgas province (ils)
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
      
      
         
            II PIELIKUMS
            Īstenošanas regulas (ES) 2018/659 II pielikuma 2. daļas B iedaļas 1. nodaļu aizstāj ar šādu:
            
               “1. nodaļa
               
               Veselības sertifikāta paraugs un deklarācijas paraugs, kas izmantojams sacensībām paredzētu reģistrētu zirgu atpakaļievešanai Savienībā pēc tam, kad tie uz laiku, kas nepārsniedz 90 dienas, eksportēti dalībai Fédération Equestre Internationale (FEI) aizbildnībā organizētos jāšanas sporta pasākumos
               (Olimpisko spēļu priekšsacīkstes, olimpiskās spēles, paralimpiskās spēles, Pasaules Jāšanas sporta spēles / Pasaules čempionāts, Āzijas Jāšanas sporta spēles, Amerikas Jāšanas sporta spēles (to vidū Visamerikas spēles, Dienvidamerikas spēles, Vidusamerikas un Karību valstu spēles), Apvienoto Arābu Emirātu Izturības pasaules kauss, LG Pasaules čempionāts, Apvienoto Arābu Emirātu Starptautiskā Konkūra līga)